CELEX: 32010R1169
Language: mt
Date: 2010-12-10 00:00:00
Title: Regolament tal-Kummissjoni (UE) Nru 1169/2010 tal- 10 ta' Diċembru 2010 dwar metodu komuni ta' sikurezza għall-valutazzjoni tal-konformità mar-rekwiżiti sabiex tinkiseb awtorizzazzjoni tas-sikurezza ferrovjarja  Test b’relevanza għaż-ŻEE

11.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 327/13
            
         REGOLAMENT TAL-KUMMISSJONI (UE) Nru 1169/2010
   tal-10 ta' Diċembru 2010
   dwar metodu komuni ta' sikurezza għall-valutazzjoni tal-konformità mar-rekwiżiti sabiex tinkiseb awtorizzazzjoni tas-sikurezza ferrovjarja
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2004/49/KE tal-Parlament Ewropew u tal-Kunsill tad-29 ta' April 2004 fuq is-sigurtà tal-linji tal-ferrovija tal-Komunità u li temenda d-Direttiva tal-Kunsill 95/18/KE fuq l-għoti tal-liċenzi tal-impriżi tal-linji tal-ferrovija u d-Direttiva 2001/14/KE fuq l-allokazzjoni tal-kapaċità tal-infrastruttura tal-linji tal-ferrovija u l-intaxxar tal-piżijiet għall-użu tal-infrastruttura tal-linji tal-ferrovija u ċ-ċertifikazzjoni tas-sigurtà (Id-Direttiva tas-Sigurtà tal-Linji tal-Ferrovija) (1), u b’mod partikolari l-Artikolu 6(1)tagħha,
   Wara li kkunsidrat ir-Rakkomandazzjoni ERA/REC/SAF/09-2009 mill-Aġenzija Ferrovjarja Ewropea, li kienet ikkonsenjata lill-Kummissjoni fit-18 ta' Settembru 2009, dwar metodu komuni ta' sikurezza (CSM) għall-valutazzjoni tal-konformità,
   Billi:
   
               (1)
            
            
               L-iskop ta' dan il-metodu komuni ta' sikurezza (CSM) li għandu jiġi stabbilit huwa li jipprovdi qafas għall-awtoritajiet nazzjonali tas-sikurezza (awtoritajiet nazzjonali tas-sikurezza) sabiex jarmonizzaw il-kriterji tat-teħid tad-deċiżjonijiet tagħhom mal-Unjoni kollha, skont l-Artikolu 17(4) tad-Direttiva 2004/49/KE. Dan jagħti l-possibbiltà lill-awtoritajiet nazzjonali tas-sikurezza biex jivvalutaw il-konformità mar-rekwiżiti kollha b' mod uniformi.
            
         
               (2)
            
            
               Is-CSM għandu jinkludi r-rekwiżiti u l-metodi ta' valutazzjoni armonizzati kollha sabiex l-awtoritajiet nazzjonali tas-sikurezza jkunu jistgħu joħorġu lill-amministratur tal-infrastruttura awtorizzazzjoni tas-sikurezza li tkopri l-adegwatezza tas-sistema ta' ġestjoni tas-sikurezza b’mod ġenerali u kwalunkwe awtorizzazzjoni speċifika għan-netwerk. Barra minn hekk, huwa probabbli li l-amministratur tal-infrastruttura se japplika għall-parti speċifika għan-netwerk tal-awtorizzazzjoni fl-istess ħin hekk kif japplika għal awtorizzazzjoni ġenerali bbażata fuq is-sistema ta' ġestjoni tas-sikurezza tiegħu.
            
         
               (3)
            
            
               L-awtoritajiet nazzjonali tas-sikurezza jivvalutaw il-ħila ta' amministratur tal-infrastruttura sabiex ikun konformi mar-rekwiżiti kollha mitluba ħalli jopera b’mod ġenerali u fuq in-netwerk speċifiku li għalih qed ifittex awtorizzazzjoni billi jivvalutaw is-sistema ta' ġestjoni tas-sikurezza tiegħu fuq il-livell ta' sistema ta' ġestjoni fuq livell globali.
            
         
               (4)
            
            
               Kull awtorità tas-sikurezza nazzjonali jeħtieġ li tistabbilixxi arranġamenti sabiex teżamina jekk ir-riżultati deskritti fil-qosor fl-applikazzjoni għal awtorizzazzjoni tas-sikurezza hux qed jirriżultaw tassew waqt it-tħaddim, wara li tkun ingħatat l-awtorizzazzjoni, u jekk hemmx konformità fuq bażi kontinwa mar-rekwiżiti kollha meħtieġa, kif inhu mitlub mill-Artikolu 16(2)(f) u mill-Artikolu 17(2) tad-Direttiva2004/49/KE. Dan għalhekk jirrikjedi l-iżvilupp ta' sistema ta' superviżjoni għal wara l-għoti bbażata fuq prinċipji fundamentali ewlenin sabiex ikun żgurat approċċ armonizzat mill-awtoritajiet nazzjonali tas-sikurezza f’kull Stat Membru individwali.
            
         
               (5)
            
            
               Il-miżuri pprovduti f’dan ir-Regolament huma skont l-opinjoni tal-Kumitat li ġie stabbilit skont l-Artikolu 27(1) tad-Direttiva 2004/49/KE,
            
         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi metodu komuni ta' sikurezza (CSM) għall-valutazzjoni tal-konformità mar-rekwiżiti sabiex tinkiseb awtorizzazzjoni tas-sikurezza kif imsemmi fl-Artikolu 6(3)(b) tad-Direttiva 2004/49/KE.
   Is-CSM jinkludi:
   
               (a)
            
            
               proċedura u kriterji għall-valutazzjoni tal-applikazzjonijiet għall-awtorizzazzjonijiet tas-sikurezza mill-amministraturi tal-infrastruttura, kif imsemmi fl-Artikolu 11(1)(a) u (b) tad-Direttiva 2004/49/KE, kif inhu stabbilit fl-Annessi I u II għal dan ir-Regolament,
            
         
               (b)
            
            
               prinċipji għas-superviżjoni tal-konformità mar-rekwiżiti tad-Direttiva 2004/49/KE wara li l-awtorità nazzjonali tas-sikurezza tkun tat l-awtorizzazzjoni, kif inhu stabbilit fl-Anness III għal dan ir-Regolament.
            
         Artikolu 2
   Definizzjonijiet
   Għall-finijiet ta' dan ir-Regolament, id-definizzjoni li ġejja għandha tapplika:
   “superviżjoni” tfisser l-arranġamenti stabbiliti mill-awtorità nazzjonali tas-sikurezza sabiex tissorvelja l-prestazzjoni tas-sikurezza wara li tkun tat awtorizzazzjoni tas-sikurezza.
   Artikolu 3
   Proċeduri għall-valutazzjoni tal-applikazzjonijiet
   1.   Meta jeżaminaw applikazzjonijiet għall-awtorizzazzjonijiet tas-sikurezza mressqa wara d-dħul fis-seħħ ta' dan ir-Regolament, l-awtoritajiet nazzjonali tas-sikurezza għandhom japplikaw il-proċedura stabbilita fl-Anness I għal dan ir-Regolament għall-valutazzjoni tal-konformità tagħhom mar-rekwiżiti fid-Direttiva 2004/49/KE. L-awtoritajiet nazzjonali tas-sikurezza għandhom jużaw ukoll il-kriterji ta' valutazzjoni stabbiliti fl-Anness II għal dan ir-Regolament.
   2.   Waqt il-valutazzjoni, l-awtoritajiet nazzjonali tas-sikurezza jistgħu jaċċettaw impenji mill-applikanti li se jiġġestixxu r-riskji permezz tal-użu ta' kuntratti ma' partijiet terzi. Il-kuntratti għandhom jispeċifikaw ukoll l-iskambju ta' informazzjoni meħtieġa sabiex ikun żgurat it-tħaddim sikur tal-vetturi, speċjalment f’oqsma relatati mal-ġestjoni tal-manutenzjoni.
   3.   Għandu jkun preżunt li l-prodotti jew is-servizzi pprovduti mill-kuntratturi jew mill-fornituri lill-amministraturi tal-infrastruttura jkunu konformi mar-rekwiżiti tas-sikurezza jekk il-kuntratturi, il-fornituri jew il-prodotti jkunu ċċertifikati skont l-iskemi ta' ċertifikazzjoni rilevanti, stabbiliti skont il-leġiżlazzjoni tal-UE, għall-provvista ta' prodotti u ta' servizzi ta' din ix-xorta.
   Artikolu 4
   Superviżjoni
   Wara li jagħtu awtorizzazzjoni tas-sikurezza, l-awtoritajiet nazzjonali tas-sikurezza għandhom jissuperviżjonaw l-applikazzjoni kontinwata min-naħa tal-amministraturi tal-infrastruttura tas-sistema ta' ġestjoni tas-sikurezza tagħhom u għandhom japplikaw il-prinċipji għas-superviżjoni stabbiliti fl-Anness III għal dan ir-Regolament.
   Artikolu 5
   Dħul fis-Seħħ
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-10 ta’ Diċembru 2010.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 164, 30.4.2004, p. 44.
   
      ANNESS I
      
         Proċedura għall-valutazzjoni tal-konformità mar-rekwiżiti sabiex jinkisbu awtorizzazzjonijiet tas-sikurezza li għandhom jinħarġu skont l-Artikolu 11(1)(a) u (b) tad-Direttiva 2004/49/KE
      
      1.   Il-proċeduri li awtorità nazzjonali tas-sikurezza (awtorità nazzjonali tas-sikurezza) tistabbilixxi sabiex tirċievi u tivvaluta l-applikazzjonijiet u sabiex tagħti awtorizzazzjoni tas-sikurezza għandhom ikunu msejsa fuq il-prinċipji ta' qafas li ġejjin.
      (a)   L-istabbiliment u l-eżami tal-proċess ta' valutazzjoni
      L-awtoritajiet nazzjonali tas-sikurezza għandhom jiżviluppaw proċessi strutturati u verifikabbli li għandhom jitwettqu minn persuni li jkunu kompetenti b’mod xieraq. Huma għandhom jiskrutinaw l-applikazzjonijiet skont il-kriterji ta' valutazzjoni għas-sistemi ta' ġestjoni tas-sikurezza stabbiliti fl-Anness II. Huma għandhom jirreġistraw u jagħtu raġunijiet għad-deċiżjonijiet kollha. Il-proċess globali ta' valutazzjoni tal-awtorità nazzjonali tas-sikurezza għandu jiġi perjodikament eżaminat internament u għandu jittejjeb kontinwament sabiex ikunu żgurati l-effikaċja u l-effiċjenza kontinwati tiegħu.
      (b)   Il-kwalità tal-proċess ta' valutazzjoni
      L-awtoritajiet nazzjonali tas-sikurezza għandhom jimmonitorjaw il-kwalità tal-prestazzjoni tagħhom fi stadji ewlenin fl-ipproċessar tal-applikazzjonijiet għall-awtorizzazzjonijiet tas-sikurezza.
      (c)   L-ambitu tal-valutazzjoni
      Il-valutazzjoni għandha tkun fuq il-livell ta' sistema ta' ġestjoni u għandha tkun xprunata mill-proċessi. Fejn l-iskrutinju jiżvela nuqqasijiet, l-awtorità nazzjonali tas-sikurezza tista’ teżerċita diskrezzjoni u, jiddependi min-natura u mis-serjetà tan-nuqqas ta' konformità, għandha tiddeskrivi fil-qosor il-punti li jeħtieġ li jittejbu. Fl-aħħar nett, l-awtorità nazzjonali tas-sikurezza għandha teżerċita s-setgħa tagħha biex tiċħad applikazzjoni.
      Il-valutazzjoni għandha tkun:
      
                  —
               
               
                  adattata għar-riskji, għan-natura u għall-firxa ta' operazzjonijiet tal-applikant;
               
            
                  —
               
               
                  ibbażata fuq ġudizzji tal-ħila globali tal-amministratur tal-infrastruttura li jopera b’mod sikur kif inhu deskritt fis-sistema ta' ġestjoni tas-sikurezza tiegħu.
               
            (d)   Iż-żmien meta ssir il-valutazzjoni
      L-awtoritajiet nazzjonali tas-sikurezza għandhom ilestu l-valutazzjoni fiż-żmien mitlub mill-Artikolu 12 tad-Direttiva 2004/49/KE filwaqt li jiżguraw irwieħhom li l-evidenza pprovduta mill-applikant tiġi eżaminata b’mod suffiċjenti. L-awtorità nazzjonali tas-sikurezza għandha tinforma lill-amministraturi tal-infrastruttura bil-kwistjonijiet li l-iktar li jqajmu tħassib kemm jista’ jkun kmieni mil-lat prattiku waqt il-fażi tal-valutazzjoni.
      (e)   It-teħid tad-deċiżjonijiet waqt il-valutazzjoni
      Deċiżjoni biex applikazzjoni għal awtorizzazzjoni tas-sikurezza tiġi aċċettata jew miċħuda għandha tkun ibbażata fuq l-evidenza pprovduta mill-applikant u fuq jekk intwerietx jew le konformità mar-rekwiżiti rilevanti.
      2.   L-awtorità nazzjonali tas-sikurezza għandha tivvaluta jekk is-sommarju mehmuż tal-manwal tas-sistema ta' ġestjoni tas-sikurezza jippermettix ġudizzju inizjali dwar il-kwalità ta' u dwar kemm hija xierqa s-sistema ta' ġestjoni tas-sikurezza u għandha tiddeċieda f’liema oqsma hija meħtieġa iktar informazzjoni. L-awtorità nazzjonali tas-sikurezza tista’, bħala parti minn din it-talba għal iktar informazzjoni, tfittex kemm jista’ jkun informazzjoni dettaljata daqskemm tqis li huwa raġonevolment meħtieġ sabiex tgħin il-valutazzjoni tal-applikazzjoni tagħha.
      3.   Meta tingħata awtorizzazzjoni tas-sikurezza, il-konformità tas-sistema ta' ġestjoni tas-sikurezza tal-applikant mal-kriterji tal-valutazzjoni għandha tkun iddokumentata b’relazzjoni għal kull kriterju ta' valutazzjoni.
      4.   Meta jiġi identifikat punt dubjuż jew nuqqas ta' konformità possibbli, l-awtorità nazzjonali tas-sikurezza għandha tkun speċifika u għandha tgħin lill-applikant jifhem il-livell ta' dettall mistenni fir-risposta. Biex tagħmel dan, hija għandha:
      
                  a.
               
               
                  tirreferi akkuratament għall-kriterji rilevanti u għandha tiżgura ruħha li l-applikant fehem b’mod ċar l-oqsma tan-nuqqas ta' konformità identifikati;
               
            
                  b.
               
               
                  tidentifika l-parti rilevanti tar-regolamenti, tar-regoli u tal-istandards relatati;
               
            
                  c.
               
               
                  tiddikjara għaliex il-kriterju ta' valutazzjoni ma ġiex sodisfatt;
               
            
                  d.
               
               
                  tiftiehem dwar iktar impenji, informazzjoni u kwalunkwe evidenza ta' sostenn li għandhom ikunu pprovduti, kif inhu mitlub mil-livell ta' dettall tal-kriterju, u għandha tispeċifika kemm l-azzjoni mitluba mill-applikant sabiex jiġi rrettifikat in-nuqqas kif ukoll il-perjodu ta' żmien għall-konformità;
               
            
                  e.
               
               
                  tispeċifika l-oqsma li jistgħu jkunu suġġetti għal iktar skrutinju permezz ta' superviżjoni wara l-għoti tal-awtorizzazzjoni.
               
            
   
      ANNESS II
      
         Kriterji għall-valutazzjoni tal-konformità mar-rekwiżiti sabiex jinkisbu awtorizzazzjonijiet tas-sikurezza li għandhom jinħarġu skont l-Artikolu 11(1)(a) u (b) tad-Direttiva 2004/49/KE
      
      A.   MIŻURI TA’ KONTROLL TAR-RISKJI GĦAR-RISKJI KOLLHA ASSOĊJATI MAL-ATTIVITÀ TAL-AMMINISTRATUR TAL-INFRASTRUTTURA (1)
      
      
               
                  A.1
               
               
                  Hemm proċeduri stabbiliti sabiex ikunu identifikati r-riskji assoċjati mal-operazzjonijiet ferrovjarji, inklużi dawk li jirriżultaw direttament minn attivitajiet ta’ xogħol, mid-disinn tal-impjieg jew mill-ammont ta’ xogħol u mill-attivitajiet ta’ organizzazzjonijiet/persuni oħrajn.
               
            
               
                  A.2
               
               
                  Hemm proċeduri stabbiliti sabiex ikunu żviluppati u stabbiliti miżuri ta’ kontroll tar-riskji.
               
            
               
                  A.3
               
               
                  Hemm proċeduri stabbiliti sabiex tkun immonitorjata l-effikaċja tal-arranġamenti għall-kontroll tar-riskji u sabiex ikunu implimentati bidliet, meta dan ikun mitlub.
               
            
               
                  A.4
               
               
                  Hemm proċeduri stabbiliti sabiex tkun rikonoxxuta l-ħtieġa li jkun hemm ħidma flimkien ma’ entitajiet oħrajn (bħall-impriżi ferrovjarji, il-manifattur, il-fornitur tal-manutenzjoni, l-entità responsabbli għall-manutenzjoni, il-gwardjan tal-vetturi ferrovjarji, il-fornitur tas-servizzi, u l-entità tal-akkwist), fejn ikun xieraq, rigward kwistjonijiet fejn għandhom interfaċi kondiviżi li huwa probabbli li jaffetwaw l-istabbiliment ta’ miżuri ta’ kontroll tar-riskji adegwati skont l-Artikolu 4(3) tad-Direttiva 2004/49/KE.
               
            
               
                  A.5
               
               
                  Hemm proċeduri għal dokumentazzjoni u għal komunikazzjoni miftiehma mal-entitajiet rilevanti, inklużi l-identifikazzjoni tar-rwoli u tar-responsabbiltajiet ta’ kull organizzazzjoni parteċipanti u l-ispeċifikazzjonijiet għall-iskambji ta’ informazzjoni.
               
            
               
                  A.6
               
               
                  Hemm proċeduri sabiex tkun immonitorjata l-effikaċja ta’ dawn l-arranġamenti u sabiex ikunu implimentati bidliet meta dan ikun mitlub.
               
            B.   KONTROLL TAR-RISKJI RELATAT MAL-PROVVISTA TAL-MANUTENZJONI U TAL-MATERJAL (2)
      
      
               
                  B.1
               
               
                  Hemm proċeduri sabiex mid-dejta dwar is-sikurezza jkunu derivati rekwiżiti/standards/proċessi ta’ manutenzjoni.
               
            
               
                  B.2
               
               
                  Hemm proċeduri sabiex l-intervalli ta’ manutenzjoni jkunu adattati skont it-tip u l-firxa ta’ servizz imwettaq.
               
            
               
                  B.3
               
               
                  Hemm proċeduri sabiex ikun żgurat li r-responsabbiltà għall-manutenzjoni tkun iddefinita b’mod ċar ħalli jkunu identifikati l-kompetenzi mitluba għall-karigi tal-manutenzjoni u sabiex ikunu allokati l-livelli xierqa ta’ responsabbiltà.
               
            
               
                  B.4
               
               
                  Hemm proċeduri sabiex tinġabar informazzjoni dwar il-ħsarat u d-difetti li jirriżultaw mit-tħaddim ta’ kuljum u sabiex dawn ikunu rrapportati lil dawk responsabbli għall-manutenzjoni.
               
            
               
                  B.5
               
               
                  Hemm proċeduri sabiex ikunu identifikati u rrapportati r-riskji li jirriżultaw minn difetti u minn nuqqasijiet ta’ konformità jew minn ħsarat fil-kostruzzjoni matul iċ-ċiklu ta’ ħajja kollu lill-partijiet interessati.
               
            
               
                  B.6
               
               
                  Hemm proċeduri sabiex ikunu vverifikati u kkontrollati l-prestazzjoni u r-riżultati tal-manutenzjoni ħalli jkun żgurat li dawn ikunu konformi mal-istandards korporattivi.
               
            C.   KONTROLL TAR-RISKJI RELATAT MAL-UŻU TAL-KUNTRATTURI U MAL-KONTROLL TAL-FORNITURI (3)
      
      
               
                  C.1
               
               
                  Hemm proċeduri sabiex tkun ivverifikata l-kompetenza tal-kuntratturi (inklużi s-subkuntratturi) u tal-fornituri.
               
            
               
                  C.2
               
               
                  Hemm proċeduri sabiex ikunu vverifikati u kkontrollati l-prestazzjoni tas-sikurezza u r-riżultati tas-servizzi u tal-prodotti kkuntrattati kollha pprovduti jew mill-kuntrattur jew mill-fornitur sabiex ikun żgurat li dawn ikunu konformi mar-rekwiżiti stabbiliti fil-kuntratt.
               
            
               
                  C.3
               
               
                  Ir-responsabbiltajiet u l-kompiti relatati ma’ kwistjonijiet dwar is-sikurezza ferrovjarja huma ddefiniti, magħrufa u allokati b’mod ċar bejn is-sħab kontraenti u fost il-partijiet interessati l-oħra kollha.
               
            
               
                  C.4
               
               
                  Hemm proċeduri sabiex tkun żgurata t-traċċabbiltà tad-dokumenti u tal-kuntratti relatati mas-sikurezza.
               
            
               
                  C.5
               
               
                  Hemm proċeduri sabiex ikun żgurat li l-kompiti tas-sikurezza, inkluż l-iskambju tal-informazzjoni relatata mas-sikurezza, jitwettqu mill-kuntratturi jew mill-fornitur skont ir-rekwiżiti rilevanti stabbiliti fil-kuntratt.
               
            D.   RISKJI LI JIRRIŻULTAW MILL-ATTIVITAJIET TA’ PARTIJIET OĦRAJN ESTERNI GĦAS-SISTEMA FERROVJARJA (4)
      
      
               
                  D.1
               
               
                  Hemm proċeduri sabiex jiġu identifikati r-riskji potenzjali minn partijiet esterni għas-sistema ferrovjarja fejn dan ikun xieraq u raġonevoli.
               
            
               
                  D.2
               
               
                  Hemm proċeduri sabiex ikunu stabbiliti miżuri ta’ kontroll ħalli jitaffew ir-riskji identifikati taħt D1 sa fejn għandhom x’jaqsmu r-responsabbiltajiet tal-applikant.
               
            
               
                  D.3
               
               
                  Hemm proċeduri sabiex tkun immonitorjata l-effikaċja tal-miżuri identifikati taħt D2 u sabiex jiġu implementati bidliet fejn ikun xieraq.
               
            E.   DOKUMENTAZZJONI TAS-SISTEMA TA’ ĠESTJONI TAS-SIKUREZZA
      
               
                  E.1
               
               
                  Hemm deskrizzjoni tal-attività li tiċċara t-tip, il-firxa u r-riskju tal-operazzjoni.
               
            
               
                  E.2
               
               
                  Hemm deskrizzjoni tal-istruttura tas-sistema ta’ ġestjoni tas-sikurezza, inkluża l-allokazzjoni tar-rwoli u tar-responsabbiltajiet.
               
            
               
                  E.3
               
               
                  Hemm deskrizzjoni tal-proċeduri tas-sistema ta’ ġestjoni tas-sikurezza, mitluba mill-Artikolu 9 u mill-Anness III tad-Direttiva 2004/49/KE, konsistenti mat-tip u mal-firxa ta’ servizzi operati.
               
            
               
                  E.4
               
               
                  Il-proċessi u l-kompiti kritiċi għas-sikurezza li jkunu rilevanti għat-tip ta’ attività/servizz huma elenkati u deskritti fil-qosor.
               
            F.   DISTRIBUZZJONI TAR-RESPONSABBILTAJIET (5)
      
      
               
                  F.1
               
               
                  Hemm deskrizzjoni ta’ kif tkun żgurata l-koordinazzjoni tal-attivitajiet tas-sistema ta’ ġestjoni tas-sikurezza fl-organizzazzjoni kollha, fuq il-bażi ta’ għarfien ipprovat u tar-responsabbiltà ewlenija fuq il-livell maniġerjali.
               
            
               
                  F.2
               
               
                  Hemm proċeduri sabiex ikun żgurat li l-persunal b’responsabbiltajiet iddelegati fi ħdan l-organizzazzjoni jkollu l-awtorità, il-kompetenza u r-riżorsi xierqa sabiex jaqdi dmiru.
               
            
               
                  F.3
               
               
                  L-oqsma ta’ responsabbiltà relatati mas-sikurezza u d-distribuzzjoni tar-responsabbiltajiet lil funzjonijiet speċifiċi assoċjati magħhom, flimkien mal-interfaċi tagħhom, huma ddefiniti b’mod ċar.
               
            
               
                  F.4
               
               
                  Hemm proċedura sabiex ikun żgurat li l-kompiti tas-sikurezza huma ddefiniti b’mod ċar u huma ddelegati lil persunal b’kompetenza xierqa.
               
            G.   IKUN ŻGURAT IL-KONTROLL MILL-MANIĠMENT FUQ LIVELLI DIFFERENTI (6)
      
      
               
                  G.1
               
               
                  Hemm deskrizzjoni ta’ kif jiġu allokati r-responsabbiltajiet għal kull proċess relatat mas-sikurezza fl-organizzazzjoni kollha.
               
            
               
                  G.2
               
               
                  Hemm proċedura għal monitoraġġ regolari tal-prestazzjoni tal-kompiti żgurata mill-katina tal-linja maniġerjali li trid tidħol fis-seħħ jekk il-kompiti mhux qed jitwettqu b’mod xieraq.
               
            
               
                  G.3
               
               
                  Hemm proċeduri sabiex ikun identifikat u ġestit l-impatt ta’ attivitajiet oħrajn ta’ ġestjoni fuq is-sistema ta’ ġestjoni tas-sikurezza.
               
            
               
                  G.4
               
               
                  Hemm proċeduri sabiex dawk li għandhom rwol fil-ġestjoni tas-sikurezza jinżammu responsabbli għall-prestazzjoni tagħhom.
               
            
               
                  G.5
               
               
                  Hemm proċeduri sabiex ikunu allokati riżorsi ħalli jiġu assenjati l-kompiti skont is-sistema ta’ ġestjoni tas-sikurezza.
               
            H.   L-INVOLMENT TAL-PERSUNAL U TAR-RAPPREŻENTANTI TAGĦHOM FUQ IL-LIVELLI KOLLHA (7)
      
      
               
                  H.1
               
               
                  Hemm proċeduri stabbiliti sabiex ikun żgurat li l-persunal u r-rappreżentanti tal-persunal ikunu rrappreżentati u kkonsultatati b’mod adegwat fid-definizzjoni, fil-proposta, fl-eżami u fl-iżvilupp tal-aspetti tas-sikurezza tal-proċeduri operattivi li jistgħu jinvolvu lill-persunal.
               
            
               
                  H.2
               
               
                  L-involviment tal-persunal u l-arranġamenti għall-konsultazzjonijiet mal-persunal huma ddokumentati.
               
            I.   IKUN ŻGURAT TITJIB KONTINWU (8)
      
      Hemm proċeduri stabbiliti sabiex ikun żgurat, fejn dan ikun raġonevolment prattikabbli, it-titjib kontinwu tas-sistema ta’ ġestjoni tas-sikurezza; dawn għandhom jinkludu:
      
                  (a)
               
               
                  proċeduri għal reviżjonijiet perjodiċi tas-sistema ta’ ġestjoni tas-sikurezza, kif jinstab li jkun meħtieġ
               
            
                  (b)
               
               
                  proċeduri għad-deskrizzjoni ta’ arranġamenti sabiex tkun immonitorjata u analizzata d-dejta dwar is-sikurezza rilevanti
               
            
                  (c)
               
               
                  proċeduri għad-deskrizzjoni ta’ kif in-nuqqasijiet identifikati jiġu rrettifikati
               
            
                  (d)
               
               
                  proċeduri għad-deskrizzjoni tal-implimentazzjoni tar-regoli l-ġodda dwar il-ġestjoni tas-sikurezza bbażati fuq l-iżvilupp u fuq it-tagħlim miksub.
               
            
                  (e)
               
               
                  proċeduri għad-deskrizzjoni ta’ kif is-sejbiet tal-verifiki interni jintużaw sabiex jagħtu lok għal titjib fis-sistema ta’ ġestjoni tas-sikurezza.
               
            J.   POLITIKA TAS-SIKUREZZA APPROVATA MILL-KAP EŻEKUTTIV TAL-ORGANIZZAZZJONI U KKOMUNIKATA LILL-PERSUNAL KOLLU (9)
      
      Jeżisti dokument li jiddeskrivi l-politika tas-sikurezza tal-organizzazzjoni u huwa:
      
                  (a)
               
               
                  ikkomunikat u mqiegħed għad-dispożizzjoni tal-persunal kollu, eż. permezz tal-intranet tal-organizzazzjoni;
               
            
                  (b)
               
               
                  adattat għat-tip u għall-firxa ta’ servizz;
               
            
                  (c)
               
               
                  approvat mill-kap eżekuttiv tal-organizzazzjoni.
               
            K.   MIRI KWALITATTIVI U KWANTITTATIVI tal-organizzazzjoni SABIEX TINŻAMM U TITTEJJEB IS-SIKUREZZA, U L-PJANIJIET U L-PROĊEDURI SABIEX JINTLAĦQU DAWN IL-MIRI (10)
      
      
               
                  K.1
               
               
                  Hemm proċeduri sabiex ikunu ddeterminati l-miri tas-sikurezza rilevanti f’konformità mal-qafas legali, u hemm dokument li jiddikjara x’inhuma dawn il-miri.
               
            
               
                  K.2
               
               
                  Hemm proċeduri sabiex ikunu ddeterminati l-miri tas-sikurezza rilevanti li huma konsistenti mat-tip u mal-firxa tal-operazzjonijiet ferrovjarji koperti u mar-riskji rilevanti.
               
            
               
                  K.3
               
               
                  Hemm proċeduri sabiex il-prestazzjoni globali tas-sikurezza, b’relazzjoni għall-miri korporattivi tas-sikurezza tagħha u għal dawk stabbiliti fuq il-livell tal-Istat Membru, tkun ivvalutata b’mod regolari.
               
            
               
                  K.4
               
               
                  Hemm proċeduri stabbiliti sabiex l-arranġamenti operattivi jiġu mmonitorjati u rriveduti b’mod regolari billi:
                  
                              (a)
                           
                           
                              tinġabar id-dejta dwar is-sikurezza rilevanti sabiex ikunu derivati t-tendenzi fil-prestazzjoni tas-sikurezza u tkun ivvalutata l-konformità mal-miri;
                           
                        
                              (b)
                           
                           
                              tiġi interpretata d-dejta rilevanti u jiġu implimentati l-bidliet meħtieġa.
                           
                        
            
               
                  K.5
               
               
                  Hemm proċeduri stabbiliti mill-amministratur tal-infrastruttura sabiex jiġu żviluppati pjanijiet u proċeduri ħalli jintlaħqu l-miri tiegħu.
               
            L.   PROĊEDURI SABIEX JINTLAĦQU L-ISTANDARDS TEKNIĊI U OPERATTIVI EŻISTENTI, ĠODDA U MIBDULA JEW KUNDIZZJONIJIET PRESKRITTIVI OĦRAJN (11)
      
      
               
                  L.1.
               
               
                  Għar-rekwiżiti relatati mas-sikurezza li jkunu rilevanti għat-tip u għall-firxa tal-operazzjonijiet, hemm proċeduri sabiex:
                  
                              (a)
                           
                           
                              dawn ir-rekwiżiti jiġu identifikati u jiġu aġġornati l-proċeduri rilevanti ħalli jirriflettu l-bidliet li sarulhom (ġestjoni tal-kontroll tal-bidliet);
                           
                        
                              (b)
                           
                           
                              jiġu implimentati;
                           
                        
                              (c)
                           
                           
                              tiġi mmonitorjata l-konformità magħhom;
                           
                        
                              (d)
                           
                           
                              tittieħed azzjoni meta jkun identifikat nuqqas ta’ konformità.
                           
                        
            
               
                  L.2
               
               
                  Hemm proċeduri stabbiliti sabiex ikun żgurat li l-persunal, il-proċeduri, id-dokumenti speċifiċi, it-tagħmir u l-vetturi ferrovjarji t-tajbin jintużaw għall-iskop maħsub.
               
            
               
                  L.3
               
               
                  Is-sistema ta’ ġestjoni tas-sikurezza għandha proċeduri stabbiliti sabiex ikun żgurat li l-manutenzjoni titwettaq skont ir-rekwiżiti rilevanti.
               
            M.   PROĊEDURI U METODI BIEX TITWETTAQ EVALWAZZJONI TAR-RISKJI U BIEX JIĠU IMPLIMENTATI MIŻURI TA’ KONTROLL TAR-RISKJI KULL DARBA LI BIDLA FIL-KUNDIZZJONIJIET OPERATTIVI JEW MATERJAL ĠDID TIMPONI RISKJI ĠODDA FUQ L-INRASTRUTTUTURA JEW FUQ IT-TĦADDIM (12)
      
      
               
                  M.1
               
               
                  Hemm proċeduri ta’ ġestjoni għal bidliet fit-tagħmir, fil-proċeduri, fl-organizzazzjoni, fil-persunal jew fl-interfaċi.
               
            
               
                  M.2
               
               
                  Hemm proċeduri ta’ valutazzjoni tar-riskji sabiex ikunu ġestiti l-bidliet u sabiex ikun applikat is-CSM dwar l-evalwazzjoni u l-valutazzjoni tar-riskji kif isemmi fl-Regolament tal-Kummissjoni (KE) Nru 352/2009 (13) meta mitlub.
               
            
               
                  M.3
               
               
                  Hemm proċeduri stabbiliti sabiex ir-riżultati tal-valutazzjoni tar-riskji jiġu alimentati fi proċessi oħrajn fi ħdan l-organizzazzjoni u sabiex ikunu viżibbli għall-persunal rilevanti.
               
            N.   PROVVISTA TA’ PROGRAMMI U TA’ SISTEMI TA’ TAĦRIĠ GĦALL-PERSUNAL SABIEX IKUN ŻGURAT LI L-KOMPETENZA TAL-PERSUNAL TINŻAMM AĠĠORNATA U L-KOMPITI JITWETTQU SKONT DAN (14)
      
      
               
                  N.1
               
               
                  Hemm sistema ta’ ġestjoni tal-kompetenzi li tinkludi, mill-inqas:
                  
                              (a)
                           
                           
                              identifikazzjoni tal-għarfien u tal-ħiliet mitluba għal kompiti relatati mas-sikurezza;
                           
                        
                              (b)
                           
                           
                              prinċipji ta’ selezzjoni (il-livell edukattiv bażiku, il-kapaċità mentali u s-saħħa fiżika mitluba);
                           
                        
                              (c)
                           
                           
                              taħriġ inizjali u ċertifikazzjoni tal-kompetenza u tal-ħiliet miksuba;
                           
                        
                              (d)
                           
                           
                              taħriġ kontinwu u aġġornament perjodiku tal-għarfien u tal-ħiliet eżistenti;
                           
                        
                              (e)
                           
                           
                              kontrolli perjodiċi tal-kompetenza fejn ikun xieraq;
                           
                        
                              (f)
                           
                           
                              miżuri speċjali f’każ ta’ aċċidenti/inċidenti jew ta’ assenzi twal mix-xogħol, kif mitlub/fejn ikun xieraq;
                           
                        
                              (g)
                           
                           
                              taħriġ speċifiku fis-sistema ta’ ġestjoni tas-sikurezza għall-persunal direttament involut fil-proċeduri li jiżguraw li s-sistema ta’ ġestjoni tas-sikurezza taħdem.
                           
                        
            
               
                  N.2
               
               
                  Hemm proċeduri fi ħdan is-sistema ta’ ġestjoni tal-kompetenzi li jipprovdu għal:
                  
                              (a)
                           
                           
                              l-identifikazzjoni tal-karigi li jwettqu kompiti ta’ sikurezza;
                           
                        
                              (b)
                           
                           
                              l-identifikazzjoni tal-karigi li jinvolvu responsabbiltajiet għat-teħid ta’ deċiżjonijiet operattivi fi ħdan is-sistema ta’ ġestjoni tas-sikurezza;
                           
                        
                              (c)
                           
                           
                              persunal li jkollu l-għarfien, il-ħiliet u il-kapaċità (medika u psikoloġika) meħtieġa li jkunu adattati għall-kompiti tiegħu u li jiġu mġedda/aġġornati perjodikament;
                           
                        
                              (d)
                           
                           
                              l-allokazzjoni tal-persunal b’kompetenza adattata għall-kompiti rilevanti;
                           
                        
                              (e)
                           
                           
                              il-monitoraġġ ta’ kif jitwettqu l-kompiti u l-implimentazzjoni ta’ azzjonijiet korrettivi fejn dan ikun mitlub.
                           
                        
            O.   ARRANĠAMENTI GĦALL-PROVVISTA TA’ INFORMAZZJONI SUFFIĊJENTI FI ĦDAN L-ORGANIZZAZZJONI U, FEJN IKUN XIERAQ, BEJN L-ORGANIZZAZZJONIJIET LI JOPERAW FUQ L-ISTESS INFRASTRUTTURA (15)
      
      
               
                  O.1
               
               
                  Hemm proċeduri sabiex ikun żgurat li:
                  
                              (a)
                           
                           
                              il-persunal ikollu għarfien u fehim tas-sistema ta’ ġestjoni tas-sikurezza u l-informazzjoni tkun faċilment aċċessibbli; u
                           
                        
                              (b)
                           
                           
                              il-persunal tas-sikurezza rilevanti tingħatalu dokumentazzjoni xierqa dwar is-sistema ta’ ġestjoni tas-sikurezza.
                           
                        
            
               
                  O.2
               
               
                  Hemm proċeduri sabiex ikun żgurat li:
                  
                              (a)
                           
                           
                              l-informazzjoni operattiva ewlenija tkun rilevanti u valida;
                           
                        
                              (b)
                           
                           
                              il-persunal ikun jaf bl-eżistenza tagħha qabel ma trid tiġi applikata;
                           
                        
                              (c)
                           
                           
                              hija disponibbli għall-persunal u, fejn mitlub, jingħatawlhom formalment kopji tagħha.
                           
                        
            
               
                  O.3
               
               
                  Hemm arranġamenti stabbiliti għall-kondiviżjoni tal-informazzjoni bejn l-amministratur tal-infrastruttura u impriżi ferrovjarji oħrajn.
               
            P.   PROĊEDURI U FORMATI BIEX TKUN IDDOKUMENTATA L-INFORMAZZJONI DWAR IS-SIKUREZZA U L-ISPEĊIFIKAZZJONI TA’ PROĊEDURA GĦALL-KONTROLL TAL-KONFIGURAZZJONI TA’ INFORMAZZJONI VITALI DWAR IS-SIKUREZZA (16)
      
      
               
                  P.1
               
               
                  Hemm proċeduri sabiex ikun żgurat li l-informazzjoni kollha rilevanti dwar is-sikurezza tkun korretta, kompluta, konsistenti, tinftiehem faċilment, tiġi aġġornata b’mod xieraq u ddokumentata kif suppost.
               
            
               
                  P.2
               
               
                  Hemm proċeduri sabiex:
                  
                              (a)
                           
                           
                              il-kontroll tal-bidliet jingħata format, jiġi ġġenerat, iddistribwit u ġestit lid-dokumentazzjoni rilevanti kollha dwar is-sikurezza;
                           
                        
                              (b)
                           
                           
                              id-dokumentazzjoni/l-informazzjoni kollha rilevanti tiġi riċevuta, miġbura u maħżuna fuq karta jew permezz ta’ sistemi oħrajn ta’ reġistrazzjoni.
                           
                        
            
               
                  P.3
               
               
                  Hemm proċedura għall-kontroll tal-konfigurazzjoni ta’ informazzjoni vitali dwar is-sikurezza.
               
            Q.   PROĊEDURI SABIEX IKUN ŻGURAT LI L-AĊĊIDENTI, L-INĊIDENTI, IL-KWAŻI INĊIDENTI U OKKORRENZI PERIKOLUŻI OĦRAJN JIĠU RRAPPORTATI, INVESTIGATI U ANALIZZATI U LI JITTIEĦDU L-MIŻURI PREVENTIVI MEĦTIEĠA (17)
      
      
               
                  Q.1
               
               
                  Hemm proċeduri sabiex ikun żgurat li l-aċċidenti, l-inċidenti, il-kważi inċidenti u okkorrenzi perikolużi oħrajn:
                  
                              (a)
                           
                           
                              jiġu rrapportati, irreġistrati, investigati u analizzati;
                           
                        
                              (b)
                           
                           
                              jiġu rrapportati, kif inhu mitlub mil-leġiżlazzjoni rilevanti, lill-entitajiet nazzjonali.
                           
                        
            
               
                  Q.2
               
               
                  Hemm proċeduri sabiex ikun żgurat li:
                  
                              (a)
                           
                           
                              ir-rakkomandazzjonijiet mill-awtorità nazzjonali tas-sikurezza, mill-korp investigattiv nazzjonali, u mill-investigazzjonijiet tal-industrija/interni jiġu evalwati u implimentati jekk dan ikun xieraq jew obbligatorju;
                           
                        
                              (d)
                           
                           
                              ir-rapporti/l-informazzjoni rilevanti minn impriżi ferrovjarji, amministraturi tal-infrastruttura, entitajiet responsabbli għall-manutenzjoni u gwardjani tal-vetturi ferrovjarji oħrajn jiġu kkunsidrati u meqjusa.
                           
                        
            
               
                  Q.3
               
               
                  Hemm proċeduri sabiex l-informazzjoni rilevanti relatata mal-investigazzjoni u mal-kawżi tal-aċċidenti, tal-inċidenti, tal-kważi inċidenti u ta’ okkorrenzi perikolużi oħrajn tintuża ħalli tinkiseb tagħlima u, fejn ikun mitlub, ħalli jkunu adottati miżuri preventivi.
               
            R.   PROVVISTA TA’ PJANIJIET GĦAL AZZJONI U TWISSIJIET U INFORMAZZJONI F’KAŻ TA’ EMERĠENZA, MIFTIEHMA MAL-AWTORITAJIET PUBBLIĊI XIERQA (18)
      
      
               
                  R.1
               
               
                  Dokument jidentifika t-tipi kollha ta’ emerġenza, inklużi l-operazzjonijiet iddegradati, u hemm proċeduri stabbiliti sabiex ikunu identifikati dawk ġodda.
               
            
               
                  R.2
               
               
                  Hemm proċeduri stabbiliti sabiex ikun żgurat li, għal kull tip ta’ emerġenza identifikata:
                  
                              (a)
                           
                           
                              is-servizzi ta’ emerġenza jistgħu jiġu kkuntattjati fil-pront;
                           
                        
                              (b)
                           
                           
                              is-servizzi ta’ emerġenza jiġu pprovduti bl-informazzjoni kollha rilevanti kemm minn qabel, sabiex jippreparaw ir-reazzjoni ta’ emerġenza tagħhom, kif ukoll fil-ħin ta’ emerġenza.
                           
                        
            
               
                  R.3
               
               
                  Ir-rwoli u r-responsabbiltajiet tal-partijiet kollha huma identifikati u stabbiliti f’dokument.
               
            
               
                  R.4
               
               
                  Jeżistu pjanijiet għal azzjoni, twissijiet u informazzjoni u jinkludu:
                  
                              (a)
                           
                           
                              proċeduri sabiex il-persunal kollu b’responsabbiltà għall-ġestjoni tal-emerġenzi jkun imwissi;
                           
                        
                              (b)
                           
                           
                              arranġamenti sabiex dawn ikunu kkomunikati lill-partijiet kollha, inklużi l-istruzzjonijiet ta’ emerġenza għall-passiġġieri;
                           
                        
                              (c)
                           
                           
                              arranġamenti sabiex il-persunal kompetenti jkun ikkuntattjat immedjatament ħalli jkun jista’ jieħu kwalunkwe deċiżjoni mitluba.
                           
                        
            
               
                  R.5
               
               
                  Hemm dokument li jiddeskrivi kif ġew allokati r-riżorsi u l-mezzi u kif ġew identifikati r-rekwiżiti tat-taħriġ.
               
            
               
                  R.6
               
               
                  Hemm proċeduri stabbiliti sabiex il-kundizzjonijiet operattivi normali jerġgħu jiġu stabbiliti mill-iktar fis possibbli.
               
            
               
                  R.7
               
               
                  Hemm proċeduri għall-ittestjar tal-pjanijiet ta’ emerġenza f’kooperazzjoni ma’ partijiet oħrajn sabiex il-persunal jiġi mħarreġ, jiġu ttestjati l-proċeduri, jiġu identifikati l-punti dgħajfa u jiġi vverifikat kif jiġu ġestititi sitwazzjonijiet ta’ emerġenza potenzjali.
               
            
               
                  R.8
               
               
                  Hemm proċeduri stabbiliti sabiex il-pjanijiet ta’ emerġenza jkunu kkoordinati mal-impriżi ferrovjarji li joperaw fuq l-infrastruttura tal-organizzazzjoni u kwalunkwe infrastruttura oħra li magħha jkun hemm interfaċa.
               
            
               
                  R.9
               
               
                  Hemm arranġamenti stabbiliti sabiex l-operazzjonijiet u t-traffiku ferrovjarju jitwaqqfu fil-pront, jekk ikun meħtieġ, u sabiex il-partijiet interessati kollha jkunu informati bl-azzjoni meħuda.
               
            S.   DISPOŻIZZJONIJIET GĦAL VERIFIKI INTERNI RIKORRENTI TAS-SISTEMA TA’ ĠESTJONI TAS-SIKUREZZA (19)
      
      
               
                  S.1
               
               
                  Hemm sistema ta’ verifiki interni li hija indipendenti u imparzjali u li taġixxi b’mod trasparenti.
               
            
               
                  S.2
               
               
                  Hemm skeda ta’ verifiki interni ppjanati li tista’ tiġi rriveduta jiddependi mir-riżultati tal-verifiki preċedenti u mill-monitoraġġ tal-prestazzjoni.
               
            
               
                  S.3
               
               
                  Hemm proċeduri stabbiliti sabiex ikunu identifikati u magħżula awdituri li jkunu kompetenti b’mod xieraq.
               
            
               
                  S.4
               
               
                  Hemm proċeduri stabbiliti sabiex:
                  
                              (a)
                           
                           
                              jiġu analizzati u evalwati r-riżultati tal-verifiki;
                           
                        
                              (b)
                           
                           
                              jiġu rrakkomandati miżuri ta’ segwitu;
                           
                        
                              (c)
                           
                           
                              tittieħed azzjoni ta’ segwitu għall-effikaċja tal-miżuri;
                           
                        
                              (d)
                           
                           
                              jiġu ddokumentati l-eżekuzzjoni tal-verifiki u r-riżultati tal-verifiki.
                           
                        
            
               
                  S.5
               
               
                  Hemm proċeduri sabiex ikun żgurat li l-livelli ta’ grad għoli tal-katina maniġerjali jkunu jafu bir-riżultati tal-verifiki u jieħdu r-responsabbiltà globali għall-implimentazzjoni tal-bidliet fis-sistema ta’ ġestjoni tas-sikurezza.
               
            
               
                  S.6
               
               
                  Hemm dokument li juri kif il-verifiki huma ppjanati b’relazzjoni għall-arranġamenti ta’ monitoraġġ ta’ rutina sabiex tkun żgurata konformità mal-proċeduri u mal-istandards interni.
               
            T.   DISINN SIKUR TAL-INFRASTRUTTURA FERROVJARJA (20)
      
      
               
                  T.1
               
               
                  Hemm proċeduri sabiex ikun żgurat id-disinn sikur tal-infrastruttura matul iċ-ċiklu ta’ ħajja kollu tal-infrastruttura, li jkopri d-disinn u l-installazzjoni.
               
            
               
                  T.2
               
               
                  Hemm proċeduri li jikkunsidraw il-bidla teknika tal-infrastruttura u l-ġestjoni ta’ dik il-bidla.
               
            
               
                  T.3
               
               
                  Hemm proċeduri li juru li r-regoli rilevanti li jkopru d-disinn tal-infrastruttura u kwalunkwe metodu ta’ sikurezza nazzjonali ġew identifikati u li l-applikant jista’ jkun konformi magħhom.
               
            U.   TĦADDIM SIKUR TAL-INFRASTRUTTURA (21)
      
      
               
                  U.1
               
               
                  Hemm proċeduri sabiex ikun żgurat li l-infrastruttura tiġi ġestita u operata b’mod sikur, billi jiġu kkunsidrati l-għadd, it-tip u l-firxa ta’ operaturi li jiġġestixxu servizzi fuq in-netwerk, inklużi l-interazzjonijiet kollha meħtieġa, jiddependi mill-kumplessità tal-operazzjoni.
               
            
               
                  U.2
               
               
                  Hemm proċeduri li juru kif tiġi ġestita s-sikurezza fuq il-fruntieri fiżiċi u/jew operattivi tal-infrastruttura.
               
            
               
                  U.3
               
               
                  Hemm proċeduri li juru kif jiġu ġestiti kooperazzjoni u koordinazzjoni effettivi, kemm f’sitwazzjonijiet normali kif ukoll f’sitwazzjonijiet ta’ emerġenza.
               
            
               
                  U.4
               
               
                  Hemm proċeduri li juru li r-regoli li jkopru t-tħaddim sikur u l-ġestjoni tal-interfaċi tal-infrastruttura/vetturi ġew identifikati u li l-applikant jista’ jkun konformi magħhom.
               
            V.   PROVVISTA TA’ MANUTENZJONI U TA’ MATERJAL (22)
      
      
               
                  V.1
               
               
                  Hemm proċeduri sabiex ikun żgurat li l-manutenzjoni tal-infrastruttura titwettaq b’mod sikur, inklużi kontroll ċar tal-ġestjoni u verifika u spezzjoni ddokumentati.
               
            
               
                  V.2
               
               
                  Hemm proċeduri li jiżguraw li l-manutenzjoni tal-infrastruttura tissodisfa l-ħtiġijiet speċifiċi tan-netwerk.
               
            
               
                  V.3
               
               
                  Hemm proċeduri li juru li r-regoli li jkopru l-provvista tal-manutenzjoni u tal-materjal ġew identifikati u li l-applikant jista’ jkun konformi magħhom.
               
            W.   MANUTENZJONI U TĦADDIM TAS-SISTEMA TA’ KONTROLL U TA’ SINJALAZZJONI TAT-TRAFFIKU (23)
      
      
               
                  W.1
               
               
                  Hemm proċeduri sabiex ikun żgurat li s-sistema ta’ kontroll u ta’ sinjalazzjoni tat-traffiku tiġi operata u tinżamm f’kundizzjoni tajba sabiex ikun żgurat it-tħaddim sikur tal-ferrovija.
               
            
               
                  W.2
               
               
                  Hemm proċeduri sabiex ikun hemm konformità ma’ standards tekniċi u operattivi eżistenti, ġodda u mibdula.
               
            
               
                  W.3
               
               
                  Hemm proċeduri li jistabbilixxu kif tiġi ġestita s-sikurezza fuq il-fruntieri fiżiċi u/jew operattivi tas-sistema ta’ kontroll u ta’ sinjalazzjoni tat-traffiku, inkluż kif tiġi ġestita l-kooperazzjoni, jekk dan ikun meħtieġ.
               
            
               
                  W.4
               
               
                  Hemm proċeduri li juru li r-regoli li jkopru t-tħaddim sikur u l-manutenzjoni tas-sistema ta’ kontroll u ta’ sinjalazzjoni tat-traffiku ġew identifikati u li l-applikant jista’ jkun konformi magħhom.
               
            
         (1)  Artikolu 9(2) tad-Direttiva 2004/49/KE.
      
         (2)  Artikolu 9(2) tad-Direttiva 2004/49/KE.
      
         (3)  Artikolu 9(2) tad-Direttiva 2004/49/KE.
      
         (4)  Artikolu 9(2) tad-Direttiva 2004/49/KE.
      
         (5)  Punt 1 tal-Anness III għad-Direttiva 2004/49/KE.
      
         (6)  Punt 1 tal-Anness III għad-Direttiva 2004/49/KE.
      
         (7)  Punt 1 tal-Anness III għad-Direttiva 2004/49/KE.
      
         (8)  Punt 1 tal-Anness III għad-Direttiva 2004/49/KE.
      
         (9)  Punt 2(a) tal-Anness III għad-Direttiva 2004/49/KE.
      
         (10)  Punt 2(b) tal-Anness III għad-Direttiva 2004/49/KE.
      
         (11)  Punt 2(c) tal-Anness III għad-Direttiva 2004/49/KE.
      
         (12)  Punt 2(d) tal-Anness III għad-Direttiva 2004/49/KE.
      
         (13)  ĠU L 108, 29.4.2009, p. 4.
      
         (14)  Punt 2(e) tal-Anness III għad-Direttiva 2004/49/KE.
      
         (15)  Punt 2(f) tal-Anness III għad-Direttiva 2004/49/KE.
      
         (16)  Punt 2(g) tal-Anness III għad-Direttiva 2004/49/KE.
      
         (17)  Punt 2(h) tal-Anness III għad-Direttiva 2004/49/KE.
      
         (18)  Punt 2(i) tal-Anness III għad-Direttiva 2004/49/KE.
      
         (19)  Punt 2(j) tal-Anness III għad-Direttiva 2004/49/KE.
      
         (20)  Artikolu 11(1)(b) tad-Direttiva 2004/49/KE.
      
         (21)  Artikolu 11(1)(b) tad-Direttiva 2004/49/KE.
      
         (22)  Artikolu 11(1)(b) tad-Direttiva 2004/49/KE.
      
         (23)  Artikolu 11(1)(b) tad-Direttiva 2004/49/KE.
   
   
      ANNESS III
      
         Prinċipji ta’ qafas għal superviżjoni wara l-għoti ta’ awtorizzazzjoni
      
      
               
                  1.
               
               
                  L-approċċ tal-awtoritajiet nazzjonali tas-sikurezza għal superviżjoni tal-konformità skont l-Artikoli 4(1) u 16(2)(e) tad-Direttiva 2004/49/KE għandu jkun ibbażat fuq il-prinċipji li ġejjin. Dawn il-prinċipji japplikaw għall-qafas tal-attivitajiet ta’ superviżjoni kollu u għall-każijiet individwali fi ħdan dak il-qafas.
               
            
               
                  2.
               
               
                  L-awtoritajiet nazzjonali tas-sikurezza għandhom japplikaw il-prinċipju tal-proporzjonalità bejn l-infurzar u r-riskju. L-azzjoni meħuda minn awtorità nazzjonali tas-sikurezza sabiex tinkiseb konformità jew sabiex jintalab rendikont mingħand l-amministraturi tal-infrastruttura talli ma ssodisfawx l-obbligi legali tagħhom għandha tkun proporzjonata għal kwalunkwe riskju għas-sikurezza jew għas-serjetà potenzjali ta’ kwalunkwe nuqqas ta’ konformità, inkluża kwalunkwe ħsara effettiva jew potenzjali.
               
            
               
                  3.
               
               
                  L-awtoritajiet nazzjonali tas-sikurezza għandhom japplikaw il-prinċipju tal-konsistenza tal-approċċ sabiex jiżguraw irwieħhom li awtorità nazzjonali tas-sikurezza jkollha approċċ simili f’ċirkustanzi simili sabiex tilħaq għanijiet simili.
               
            
               
                  4.
               
               
                  L-attività ta’ superviżjoni tal-awtorità nazzjonali tas-sikurezza għandha tkun immirata primarjament lejn dawk l-attivitajiet li awtorità nazzjonali tas-sikurezza temmen li jagħtu lok għall-iktar riskji serji jew fejn il-perikli huma l-inqas ikkontrollati sew. Biex tagħmel dan, l-awtorità nazzjonali tas-sikurezza għandu jkollha l-metodi u s-setgħa sabiex tivvaluta l-prestazzjoni tas-sikurezza ta’ kuljum tal-amministratur tal-infrastruttura.
               
            
               
                  5.
               
               
                  L-awtoritajiet nazzjonali tas-sikurezza għandhom jiddeċiedu dwar il-prijoritajiet sabiex jużaw ir-riżorsi tagħhom b’mod effettiv imma d-deċiżjoni dwar kif l-aħjar li għandu jsir dan għandha tkun ta’ kull awtorità nazzjonali tas-sikurezza individwali. L-azzjoni għandha tkun iffokata fuq dawk li huma responsabbli għar-riskju u li qegħdin fl-aħjar pożizzjoni sabiex jikkontrollawh.
               
            
               
                  6.
               
               
                  L-awtoritajiet nazzjonali tas-sikurezza għandhom japplikaw il-prinċipju tat-trasparenza sabiex jgħinu lill-amministraturi tal-infrastruttura jifhmu dak li huwa mistenni minnhom (inkluż dak li għandhom jew m’għandhomx jagħmlu) u dak li għandhom jistennew mingħand l-awtorità nazzjonali tas-sikurezza.
               
            
               
                  7.
               
               
                  L-awtoritajiet nazzjonali tas-sikurezza għandhom ikunu responsabbli għad-deċiżjonijiet tagħhom skont l-Artikolu 17(3) tad-Direttiva 2004/49/KE. Għalhekk, l-awtoritajiet nazzjonali tas-sikurezza għandu jkollhom politiki u prinċipji li jistgħu jiġu vvalutati fuq il-bażi tagħhom. Barra minn hekk, l-awtoritajiet nazzjonali tas-sikurezza għandu jkollhom mekkaniżmu effettiv u faċilment aċċessibbli sabiex jittrattaw il-kummenti u jieħdu ħsieb l-ilmenti – proċedura tal-ilmenti.
               
            
               
                  8.
               
               
                  L-awtoritajiet nazzjonali tas-sikurezza għandhom jiżviluppaw arranġamenti ta’ kooperazzjoni bejniethom sabiex jikkondividu l-informazzjoni ma’ xulxin u sabiex jikkoordinaw ir-reazzjoni tagħhom għal ksur ta’ sikurezza. Barra minn hekk, l-awtoritajiet nazzjonali tas-sikurezza għandhom jiżviluppaw arranġamenti ta’ kooperazzjoni ma’ awtoritajiet kompetenti oħrajn sabiex jikkondividu l-informazzjoni u jiżviluppaw approċċi unifikati għal kwistjonijiet li jinfluwenzaw is-sikurezza ferrovjarja.